**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ**

**D.A.S.C.P.C.**

**Serviciul Relaţii Interne şi Internaţionale Inițiator**

**Nr. 43998 / 14.08.2024 Primar**

 **Soós Zoltán**

**Referat de aprobare**

**privind finanţarea din bugetul local a indemnizației în valută**

**pentru specialistul selectat în cadrul Programului Living Spaces în vederea deplasării în Suedia – Malmö, în perioada 9-14 octombrie 2024**

În perioada 9-11 octombrie 2024 se va desfăşura la Malmö în Suedia atelierul de lucru *Living Spaces peer – learning visits – Cities and regions shaping the build environment for everyone*, care este un program de învățare *inter pares* conceput pentru specialiştii din autoritățile locale și regionale cu scopul de a face schimb de cunoștințe și experiență și de a învăța unele de la altele cum să planifice și să implementeze politici și proiecte de înaltă calitate în domeniul arhitecturii și urbanismului. Programul Living Spaces este finanțat prin programul Uniunii Europene Creative Europe și este implementat de Eurocities și de Architect`s Council of Europe. Vizita la Malmö are ca scop promovarea viziunii privind regenerarea urbană a unor zone dezafectate cu implicarea colectivă a societății și are la bază experiența orașului gazdă de a transforma o fostă zonă industrială de șantier naval într-un spațiu urban sustenabil.

Specialistul selectat de către organizatori în urma derulării procesului de aplicare pentru programul sus-menţionat este doamna Arhitect-șef Miheț Florina-Daniela.

Având în vedere nota de informare nr. 44135 din 14.08.2024, **perioada deplasării doamnei Arhitect-șef Miheț Florina-Daniela va fi între 9 și 14 octombrie 2024.**

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de art. 2 lit. a, lit. c, art. 3, art. 5 din H.G. 518/1995, modificată și completată.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare.

Proiectul Living Spaces va acoperi costurile privind călătoria, cazarea și masa participanților. Cheltuielile de masă sunt suportate de către organizator, astfel coeficientul pentru diurnă va fi de 50% .

* **Diurnă**:
* 3 zile /1 persoană/ – 3 x 1 x 17,5 euro = 52,5 euro (respectiv 261,26 lei, calculat la curs BNR comunicat în data de 13 august 2024, 1 euro = 4,9764 lei) - pentru perioada 9-11 octombrie 2024
* 2 zile /1 persoană– 2 x 1 x 17,5 euro = 35,00 euro ( respectiv 174,17 lei calculat la curs BNR comunicat în data de 13 august 2024, 1 euro = 4,9764 lei) - pentru perioada 12-14 octombrie 2024

**Total cheltuieli deplasare**: **diurnă 87,50 euro** (respectiv lei, calculat la curs BNR comunicat în data de 13 august 2024, 1 euro = 4,9764 lei**)**.

**Total cheltuieli în lei: 435,43 lei**

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: referatul de aprobare nr. 2453 din 09.05.2024 al Direcției Arhitect Șef, Ghidul Peer – learning – Spații locative și zone rezidențiale și Programul sesiunii în Malmö – Suedia, nota de informare nr. 44135 din 14.08.2024.

 Director executiv adj. D.A.S.C.P.C.

 Cosmin Blaga

Aviz favorabil al

Direcției Economice

Dir. economic

Fodor Anca Maria

 Întocmit,

1 ex., insp. superior, Vlaic Mirela

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL**

**MUNICIPIULUI TÂRGU MUREŞ**

 **Inițiator,**

 **PRIMAR**

**SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2024**

**privind finanţarea din bugetul local a indemnizației în valută**

**pentru specialistul selectat în cadrul Programului Living Spaces în vederea deplasării în Suedia – Malmö, în perioada 9-14 octombrie 2024**

Consiliul local al municipiului Târgu Mureş, întrunit în şedinţă ordinară de lucru,

**Având în vedere:**

* Referatul de aprobare nr. 43998 din data de 14.08.2024, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a indemnizației în valută pentru specialistul selectat în cadrul Programului Living Spaces în vederea deplasării în Suedia – Malmö, în perioada 9-14 octombrie 2024,
* Avizul favorabil al Direcției Economice,
* Raportul de specialitate nr. \_\_\_\_\_\_­­­­­\_\_\_\_\_\_\_\_\_al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș.

**În conformitate cu prevederile**:

* art. 2 lit. a, lit. c, art. 3, art. 5 din H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,
* art. 14 din Legea nr. 273/2006 privind finanțele publice locale, cu modificările și completările ulterioare.

**În temeiul prevederilor** art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin 1, lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art.1** Se aprobă finanţarea din bugetul local a indemnizației în valută pentru specialistul selectat în cadrul Programului Living Spaces în vederea deplasării în Suedia – Malmö, în perioada 9-14 octombrie 2024.

**Art.2** Indemnizația în valută pentru doamna Arhitect-șef Miheț Florina-Daniela este în valoare de 87,50 euro diurnă (respectiv 435,43 lei, calculat la curs BNR comunicat în data de 13 august 2024, 1 euro = 4,9764 lei).

Total cheltuieli deplasare: 435,43lei

 **Art.3** În şedinţa imediat următoare doamna Arhitect-șef Miheț Florina-Daniela va prezenta o informare cu privire la desfăşurarea vizitei şi rezultatele acesteia.

**Art.4** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art.5** În conformitate cu prevederile art. 252, alin.1, lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3, alin. 1 din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.6** Prezenta hotărâre se comunică:

* Serviciului Relații Interne și Internaționale

 - Direcției economice

**Viză de legalitate**

**Secretar General al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare